19.12.2014 Jurnalul Oficial al Uniunii Europene L 365/97 REGULAMENTUL DE PUNERE ÎN APLICARE (UE) NR. 1358/2014 AL COMISIEI din 18 decembrie 2014 de modificare a Regulamentului (CE) nr. 889/2008 de stabilire a normelor de aplicare a Regulamen- tului (CE) nr. 834/2007 al Consiliului în ceea ce priveşte originea animalelor de acvacultură ecolo- gice, practicile de creştere a animalelor de acvacultură, hrana pentru animalele de acvacultură ecologice şi produsele și substanțele autorizate pentru utilizarea în acvacultura ecologică (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 834/2007 al Consiliului din 28 iunie 2007 privind producția ecologică și etiche- tarea produselor ecologice, precum și de abrogare a Regulamentului (CEE) nr. 2092/91 (), în special articolul 13 alineatul (3), articolul 15 alineatul (2) şi articolul 16 alineatul (1), întrucât: (1) Regulamentul (CE) nr. 834/2007 stabilește cerințele de bază pentru producția ecologică de alge marine și de animale de acvacultură. Regulamentul (CE) nr. 889/2008 al Comisiei (?) stabileşte normele detaliate de aplicare a acestor cerințe. (2) În perioada noiembrie 2012-aprilie 2013, unele state membre au depus cereri de revizuire a normelor privind produsele, substanțele, sursele de hrană și tehnicile care pot fi utilizate în acvacultura ecologică. Aceste cereri au fost evaluate de grupul de experţi pentru consultanță tehnică în domeniul producției ecologice (EGTOP), instituit prin Decizia 2009/427/CE a Comisiei (). Luând în considerare avizul EGTOP, Comisia a identificat nevoia de a actualiza și integra normele existente pentru punerea în aplicare a cerințelor privind producţia ecologică de alge marine şi de animale de acvacultură. (3) În conformitate cu articolul 15 alineatul (1) litera (a) punctul (ii) din Regulamentul (CE) nr. 834/2007, se pot introduce în exploatație animale de origine neecologică, în anumite condiții, atunci când nu sunt disponibile efec- tive tinere rezultate din genitori de origine ecologică sau provenind din exploatații ecologice. Regulamentul (CE) nr. 889/2008 stabileşte restricții specifice în ceea ce privește animalele sălbatice capturate utilizate în acvacultură, inclusiv recoltarea de efective tinere de animale sălbatice pentru acvacultură. Unele practici tradiționale extensive de acvacultură în zonele umede, precum iazurile cu apă salmastră, zonele cu maree și lagunele de coastă, închise de diguri şi maluri, există de secole și sunt valoroase din punct de vedere al conservării biodiversității şi patrimo- niului cultural, precum şi din punct de vedere al perspectivei economice pentru comunitățile locale. În anumite condiții, aceste practici nu afectează starea stocurilor pentru speciile vizate. (4) Prin urmare, recoltarea de puiet sălbatic în scopuri de îngrășare în cadrul acestor practici tradiționale de acvacul- tură este considerată a fi în concordanță cu obiectivele, criteriile și principiile producției ecologice de acvacultură, cu condiţia să se aplice măsuri de gestionare aprobate de autoritatea responsabilă cu gestionarea stocurilor de peşte în cauză pentru a garanta exploatarea durabilă a acestora, ca repopularea să fie în conformitate cu măsurile respective şi ca peştii să fie hrăniți exclusiv cu hrană care se găseşte în mod natural în mediu. (5)  EGTOP și-a exprimat îngrijorarea că sursele de hrană pentru animale şi aditivii autorizați în acvacultura ecologică nu satisfac suficient cerințele nutriționale ale speciilor de pești carnivori. În conformitate cu articolul 15 alineatul (1) litera (d) punctul () din Regulamentul (CE) nr. 834/2007, animalele trebuie să beneficieze de o hrană care să le satisfacă cerințele nutriționale în diferite etape ale dezvoltării. Prin urmare, ar trebui să fie permisă utili- zarea de peşte întreg ca sursă de hrană pentru animale carnivore în acvacultura ecologică. Totuși, acest lucru nu ar trebui să conducă la o presiune suplimentară asupra stocurilor supraexploatate sau amenințate cu dispariția. () JOL189,20.7.2007, p. 1. () Regulamentul (CE) nr. 889/2008 al Comisiei din 5 septembrie 2008 de stabilire a normelor de aplicare a Regulamentului (CE) nr. 834/2007 al Consiliului privind producția ecologică şi etichetarea produselor ecologice în ceea ce priveşte producția ecologică, etiche- tarea și controlul OL 250, 18.9.2008, p. 1). () Decizia 2009/427/CE a Comisiei din 3 iunie 2009 de constituire a grupului de experți pentru consultanță tehnică în domeniul producției ecologice JOL 139, 5.6.2009, p. 29).